**Tiszavasvári Város Önkormányzata**

**Képviselő-testületének**

**70/2020. (II.27.) Kt. számú**

**határozata**

**a tiszavasvári 6622/1 hrsz-ú önkormányzati ingatlan haszonbérbe adásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva „a tiszavasvári 6622/1 hrsz-ú önkormányzati ingatlan haszonbérbe adásáról” szóló előterjesztésről az alábbi határozatot hozza:

1. A Képviselő-testület **haszonbérbe adásra** **meghirdeti** nyilvános, licittárgyalásos eljárás keretében a következő önkormányzati ingatlant:

|  |
| --- |
| **bérbe adandó ingatlan** |
| **helyrajzi száma** | **területe (ha)** | **Ak értéke** | **művelési ága** |
| **6622/1** | 2.5407 | 8.92 | legelő |

2. Az 1. pontban szereplő ingatlan a határozat 1. mellékletében szereplő pályázati felhívásban foglaltak szerint kerül meghirdetésre.

3. Felkéri a polgármestert, hogy hirdesse meg haszonbérletre a határozat mellékletében található pályázati felhívásban szereplő ingatlant.

4. A pályázati kiírás időpontja: 2020. március 02.

A pályázat benyújtási határideje: a pályázat kiírásától számított 16. nap, azaz 2020. március 18. 16.00 óra.

Határidő: 2020. március 02. Felelős: Szőke Zoltán polgármester

5. Felkéri a jegyzőt**,** hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete előírásainak megfelelően működjön közre a pályázat előkészítésének és elbírálásának lebonyolításában.

Határidő: esedékességkor Felelős: Dr. Kórik Zsuzsanna jegyző

6. Felkéri a polgármestert, hogy a pályázat benyújtására nyitva álló határidőt követően terjessze a Testület elé a beérkezett pályázatot a pályáztatás eredményessége eldöntése érdekében.

Határidő: esedékességkor Felelős: Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**

70/2020. (II.27.) Kt. számú határozat 1. melléklete

**PÁLYÁZATI FELHÍVÁS**

**Nyilvános, licittárgyalásos pályázati eljárásra**

**1. A pályázat kiírója: Tiszavasvári Város Önkormányzata**

székhelye:4440 Tiszavasvári, Városháza tér 4.

**2. A pályázat tárgya:**

ATiszavasvári Város Önkormányzata 100 %-os tulajdonában álló **tiszavasvári 6622/1 helyrajzi számú** ingatlan **nyilvános, licittárgyalásos pályázati eljárás keretében történő haszonbérbe adása** az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete, a mező- és erdőgazdasági földek forgalmáról szóló 2013. évi CXXII. törvény, a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi. CCXII. törvény, a nemzeti vagyonról szóló 2011. évi CXCVI. törvény, valamint aTiszavasvári Város Önkormányzata tulajdonában lévőtiszavasvári 6622/1 helyrajzi számú ingatlan haszonbérbe adására vonatkozó pályázati kiírásáról szóló 70/2020.(II.27.) Kt. számú határozata alapján***.***

**3. A pályázati eljárás tárgyát képező ingatlan:**

|  |  |
| --- | --- |
| ingatlan | ingatlanra bejegyzett teher, egyéb jogok |
| fekvése | helyrajzi száma | művelési ága | nagysága (ha) | aranykorona érték | induló licitára  |
| **külterület** | **6622/1** | **legelő** | **2.5407** | **8.92** | **63.000 Ft/ha/év + ÁFA** | **-** |

**A licitküszöb 1.000 Ft.**

**3.1. Haszonbérlettel kapcsolatos egyéb információ:**

A haszonbérleti szerződés időtartama 5 év.

A haszonbérleti díjat készpénzben vagy banki átutalással egy összegben, számla ellenében, a számla kézhezvételétől számított 15 napon belül, de legkésőbb adott év október 31. napjáig kell megfizetni.

Tiszavasvári Város Önkormányzata fenntartja a jogát, hogy kétévente a haszonbérleti díj mértékét felülvizsgálja és a KSH által közzétett adatok alapján a tárgyév elején közzétett előző évre vonatkozó átlagos infláció mértékével megemelje.

A földalapú támogatásra a haszonbérlő jogosult.

**4. A haszonbérleti eljárásban pályázóként résztvevők köre:**

A pályázati eljárásban pályázóként vehet részt az a földműves, illetve mezőgazdasági termelőszervezet, aki a mező- és erdőgazdasági földek forgalmáról szóló 2013. évi CXXII. törvény (továbbiakban: Földforgalmi tv.) alapján földhasználati jogosultságot szerezhet.

**5. A pályázat érvényességének feltételei:**

**5.1. A pályázó által benyújtandó pályázati dokumentációnak minden esetben tartalmaznia kell az alábbiakat:**

* **A pályázó nevét, címét, adóazonosító jelét, földműves nyilvántartásba vételi határozat számát, Magyar Agrár- Élelmiszergazdasági és Vidékfejlesztési Kamara tagsági azonosító számát, állampolgárságát.**
* **Mezőgazdasági termelőszervezet esetén ügyvezetőjének nevét, székhelyét, adószámát, cégjegyzék számát, mezőgazdasági termelőszervezetként való nyilvántartásba vétel határozat számát.**

**5.2. A pályázónak teljes bizonyító erejű magánokiratba vagy közokiratba minden esetben nyilatkoznia kell arról,** hogy:

* a pályázati kiírás tartalmát megismerte és elfogadja a pályázati feltételeket;
* a licittárgyaláson részt kíván venni;
* Földforgalmi tv. alapján természetes személy esetén földművesnek, jogi személy esetén mezőgazdasági termelőszervezetnek minősül;
* nem áll csőd, vagy felszámolási eljárás, végelszámolás, önkormányzati adósságrendezési eljárás alatt;
* nincs az adózás rendjéről szóló 2017. évi CL. tv. 7. § 34. pontja szerinti, 60 napnál régebben lejárt esedékességű köztartozása, helyi adó tartozása;
* vállalja, hogy a földhasználati szerződés fennállása alatt megfelel a 40. § (1)-(4) bekezdésében, valamint a 41. §-ban foglalt feltételeknek;
* a föld használatát másnak nem engedi át, azt maga használja, és ennek során eleget tesz a földhasznosítási kötelezettségének.
* A pályázónak, amennyiben nem természetes személy, nyilatkoznia kell arról, hogy anemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül, illetve arról, hogy nem nyilvánosan működő részvénytársaság.
* nincs jogerősen megállapított és fennálló földhasználati díjtartozása.
* a szerződés tárgyát képező föld haszonbérbe vételével a már birtokában lévő föld területnagysága nem haladja meg a Földforgalmi törvény szerinti birtokmaximumot;
* A pályázónak, amennyiben pályakezdő gazdálkodó a fentieken túl kötelezettséget kell vállalnia arra, hogya földhasználati jogosultság megszerzésétől számított 1 éven belül a föld helye szerinti településen állandó bejelentett lakosként életvitelszerűen fog tartózkodni, vagy a földhasználati jogosultság megszerzésétől számított 1 éven belül a föld helye szerinti településen mezőgazdasági üzemközpontot létesít, ésmező-, erdőgazdasági tevékenységet, illetve kiegészítő tevékenységet folytat.
* A pályázónak, amennyiben újonnan alapított mezőgazdasági termelőszervezet a fentieken túl kötelezettséget kell vállalnia arra, hogy a földhasználati jogosultság megszerzésétől számított 1 éven belül a föld helye szerinti településen mezőgazdasági üzemközpontot létesít.

Együttes pályázat benyújtása esetén a pályázók egyetemleges kötelezettséget vállalnak a pályázatban foglaltak megvalósítására.

**5.3 A pályázathoz csatolandó dokumentumok, igazolások:**

A pályázati felhívás 5.1. és 5.2. pontjában meghatározott adatokat, nyilatkozatokat alátámasztó dokumentumok, igazolások.

**6. A pályázati ajánlat benyújtásának helye, módja, időpontja:**

**6.1. Személyesen történő benyújtás helye:** Tiszavasvári Polgármesteri Hivatal

Tiszavasvári, Városháza tér 4., III. em. 302. iroda,

**Postai úton történő benyújtás esetén:** 4440 Tiszavasvári, Városháza tér 4.

**6.2. A pályázati dokumentáció benyújtásának módja:**

* **írásban, papíralapú formában,**
* **személyesen,** vagy **postai úton**
* **zárt borítékban**, melyet Tiszavasvári Város Polgármesteréhez kell címezni,
* **fel kell tüntetni** a borítékon:
* „**Pályázat a tiszavasvári 6622/1 helyrajzi számú önkormányzati ingatlan haszonbérletére”** elnevezést,
* **licit tárgyalás időpontjáig nem bontható fel.**

**6.3. Pályázat benyújtási ideje:**

A pályázat benyújtására a 2020. március 02. napján történő kiírástól számított 16. napig, azaz **2020. március 18. 16.00 óráig van lehetőség.**

Postai úton történő benyújtás esetén a pályázat akkor érvényes, ha azt a határidő utolsó napján postára adták.

**7. A pályázat felbontásának helye, ideje, módja, elbírálásának módja:**

**7.1. A beérkezett pályázatok felbontásának helye:** Tiszavasvári Polgármesteri Hivatal Képviselő-testületi Ülésterem

**7.2. A beérkezett pályázatok felbontásának ideje:** a pályázati határidő leteltét követő első Pénzügyi és

 Ügyrendi Bizottsági ülés.

**7.3. A beérkezett pályázatok felbontásának módja:** nyílt

**7.4. A beérkezett pályázatok elbírálásának módja:** A beérkezett pályamunkák licittárgyalás útján kerülnek elbírálásra.

**7.5. A licittárgyalás helye:** Tiszavasvári Polgármesteri Hivatal Képviselő-testületi Ülésterem

**7.6. A licittárgyalás ideje:** a pályázati határidő leteltét követő első Pénzügyi és

 Ügyrendi Bizottsági ülés.

**7.7. A licittárgyalás eredményének megállapítása:** a licittárgyalást követő soron következő képviselő-testületi ülésen, ha ez nem lehetséges legkésőbb a licittárgyalást követő 45 napon belül megtartott képviselő-testületi ülésen, az adott vagyontárgy tekintetében a kiíró hatáskörébe tartozik.

A kiíró szerződést azzal a pályázóval köt, aki a licittárgyaláson a legmagasabb haszonbérleti díjat ajánlotta.

* Amennyiben a haszonbérleti szerződés megkötésére a licittárgyalás eredményének megállapításáról szóló képviselő-testületi döntést követő 30 napon belül nem kerül sor a pályázó hibájából, úgy a második legmagasabb licitet ajánló pályázó részére kerül a szerződési ajánlat megküldésre.
* Amennyiben a második legmagasabb licitet ajánló pályázóval sem jön létre érvényes szerződés az ajánlattól számított 30 napon belül, akkor az adott vagyontárgy ismételt pályázati kiírás útján kerül hasznosításra.
* Amennyiben a kiírásra csak egy pályázat érkezik a szerződés az érvényesen és eredményesen pályázóval megköthető.

**8. Egyéb ismérvek a pályázattal kapcsolatban:**

A Képviselő-testület fenntartja magának azt a jogot, hogy:

* érvényes ajánlat(ok) benyújtása esetén is a pályázati eljárást indoklás nélkül eredménytelennek minősítse, és egyik pályázóval se kössön szerződést,
* a pályázati felhívást az ajánlatok benyújtására megjelölt időpontig visszavonhatja.
* A pályázatok felbontásának időpontjáról történő értesítés miatt, a Pályázó vállalja, hogy a **pályázat benyújtásakor telefonon, vagy e-mailben tájékoztatja az Önkormányzatot telefonszámáról/e-mail címéről.**
* Amennyiben a pályázó az eljárás során bármikor meghatalmazott útján jár el, úgy a pályázó meghatalmazottja köteles közokirattal, vagy ügyvéd által ellenjegyzett magánokirattal igazolni képviseleti jogosultságát, illetve annak terjedelmét.
* A pályázati felhívás 1. melléklete tartalmazza a bérbe adandó ingatlan térképét.

**9. A pályázatra vonatkozó további információszerzés helye:**

Az ingatlannal kapcsolatos dokumentumok, valamint a pályázati felhívásban szereplő tényeket, jogokat, kötelezettségeket alátámasztó dokumentum a Tiszavasvári Polgármesteri Hivatal III. emelet 302. számú irodájában a pályázati felhívás ideje alatt előzetes időpont egyeztetést követően megtekinthetők.

A pályázattal kapcsolatban további információt Gulyásné Gáll Anita ügyintézőtől lehet kérni a 06/42-520-500/ 113. mellék telefonszámon, illetve a gulyasne.anita@tiszavasvari.hu email címen.

Tiszavasvári, 2020…...

 **Tiszavasvári Város Önkormányzata**

a tiszavasvári 6622/1 hrsz-ú ingatlanra vonatkozó pályázati felhívás melléklete

